One Thing at a Time
One Thing at a Time – trečiasis studijinis amerikiečių kantri atlikėjo Morgan Wallen albumas, išleistas 2023 m. kovo 3 d. Nepaisant prastų kritikų atsiliepimų, per pirmąją pardavimų savaitę JAV pardavus 501 tūkstantį kopijų, debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę. Tai – didžiausias pardavimų skaičius kantri muzikos albumui per vieną savaitę nuo 2021 m. išleisto Taylor Swift albumo „Red (Taylor's Version)“. Pirmojoje vietoje albumas išbuvo šešioliką savaičių – tai buvo ilgiausiai reitingo viršūnėje išbuvęs albumas šį dešimtmetį. Taip pat, visos 36–ios albumo dainos pateko į „Billboard Hot 100“ reitingą, sulaužant senesnį Drake rekordą, kurio 27–ios dainos buvo patekusios į reitingą.